Homme on jõulud… On see hea või on see halb? Minu jaoks on jõulud oma olemuse  minetanud, selles võib olla süüdis see, et ma olen suuremaks saanud ja see jõuluime ja -sära on kadunud. Nüüd on kõik kuidagi nii tavaline ja üksik. Ainuke pluss selle aastastel jõuludel on lumi. Lund on nii palju ja see on hea, teeb meeled valgeks ja kohevaks, st muudab rahulikumaks. Kingid pole tähtsaim, surnud puu nurgas ka mitte ega ka liigsöömine ja enne seda higimull otsa ees nende vorpimine. Jõulud on ju tegelikult hoopis midagi muud, millega lihtsalt need eelmainitud asjad kaasas käivad. Jõulud on aeg  veeta koos pere ja sugulastega just nimelt vanema generatsiooniga. Aga kui seda koosviibimist ei ole, siis on ka need muud tegevused mõttetud, minu jaoks vähemalt.  Mulle ei meeldi eriti jõulud. Oki, toredad on need vabad päevad. Kingid ei ole toredad, enam ei ole seda iha saada kinki ja ka mitte teha. Ainuke asi mida kinkida on aega, see on nii väärtuslik ja vajalik. Kingi aega iseendaga.